Bruno Šundov - košarkaš Boston Celticsa (12/1/03) - 2003-01-13
Kada netko dođe sa strane pa vidi kako se ovdje igra, pita se: 'kako to igraju, kako mogu šutirati 5-6 puta zaredom, i promašiti, i da 
U košarkaškoj ekipi Boston Celtics ove godine igra Bruno Šundov, koji je prije toga igrao u Dallasu odnosno Indiani. Upitali smo ga da ocijeni dosadašnji tijek sezone u NBA-u. : Što se osobnog učinka tiče sezona do sada ide dosta bolje nego što je to bilo u Indiani, dobivam minutažu i u rotaciji sam. Ne igram baš puno ali sam tu, jasno je da osobno još uvijek nisam zadovoljan i da to nije to ono kako bi to trebalo biti, ali mislim da će do sve doći s vremenom. Rezultat ekipe je za sada odličan. : Kada uspoređujete košarku kakva se igra u Europi s američkom, koja bi po vama najveća razlika? : Ovdje se više igra jedan na jedan i to više showtime i cirkus, u Europi je igra dosta sporija, igraju se duži napadi, ovdje je pravilo ako si slobodan ti šutiraš, to je razlika između NBA-a i Europe. Kada netko dođe sa strane pa vidi kako se ovdje igra se pita: pa kako to ovi igraju, kako ovaj može šutirati 5-6 puta zaredom i promašiti i da mu se ništa ne kaže, međutim to je NBA i to je tako. Dosta ljudi to ne razumije taj drugačiji sistem, u Europi da to napraviš završio bi na klupi, a ovdje je to normalna stvar, ovdje ako imaš otvoren šut ti si dužan pucati. : U NBA-u je sada pomalo došlo do smjene generacija. Po vama tko su najperspektivniji od ovih mladih nada, tko bi od tih igrača mogao za par godina biti na razini onih starih veličina? : To su McGrady, Novitzki, tu je i Kobe... ima dosta mladih igrača, to je sada ta tranzicija i oni u ovom trenutku daju svoj učinak, od europskih igrača Gasol može puno učiniti, također i Tony Parker iz San Antonija, a i Ginobili. : Što se tiče svakodnevnog života kako ste se privikli na Boston, kako vam se tu sviđa? : Ma svugdje je to manje više isto, svi su ti gradovi slični. Kad si toliko zauzet s trenizima i svime time dođe ti na isto. Ovdje je možda malo hladnije nego u Indiani. Možda mi je malo draži Boston, veći je grad uz more je i nekako je sve prirodnije kao u Splitu gdje sam živio tako da mi se je možda lakše prilagoditi na Boston nego na Indianu gdje jedostavno nema ništa samo je ravnica koja liči na Slavoniju. : Da li vas ponekad muči nostalgija? : A bože moj, naravno da me muči nostalgija, nedostaju mi prijatelji, familija i sve to, ali ovo je posao, ovo je ono što radim i moram biti profesionalac odraditi to do kraja. U najgoru ruku u ljeto si doma tako da jedostavno živiš ovih pet, šest, sedam mjeseci za ljeto tako da i nije tako strašno.